“É é! ǎ Ńtondôbə Zambá, wǎ ó ngākom yób ai sí ai abuí fím ai wɔ́ wóē yā ō ngāsám, dzóm ziŋ é sə́ kig wa dzǎm kād. 18Wayén bakúda engɔ́ngɔ́l, hədá, o kunu evǔs bēsīā ńtūd ǹtúd á nyɔ̂l bɔ́n bábán, á mvús dzābán. Ǎ ńgungúl Zāmbá o nə anén, o nə dzwé naa Ǹtondôbə Sabaod ! 19Anə́ miǹtsogán míe, fím ai ngǔl mim̀bɔán míe, mís móe máyén məzěn mə́ bod mə́sə, nə́ ó bəlán ai mod ósə anə́ ényiŋ dzíé é nə́, ai máán yā mim̀bɔán míé. 20O ngábɔ məsimbá ai biyə̌ŋ bí mam á ńnam Égîptɛn, ai ǹnam Ísraɛ̂l a zaa kwí ámōs yə ánā, ai á zāŋ bod. Dzwé dóe láwūm, anə́ ḿból byāyén ámōs yə aná. 21O ngákúli ayɔŋ dóē Ísraɛ̂l á ńnam Égîptɛn ai məsimbá ai biyə̌ŋ bí mam ai fím yǎ é wɔ́ wóe o ngásám, ai abuí wɔ̄ŋ. 22Ńdɔ o ngávə́ bɔ̄ ńnǎm yā ó ngākan sɔŋ nâ wayi və́ bēsíá bábán, ńnam wáfúguzu ai mənyáŋ ai wé.